[{"text_idx": "#000004", "text": "La tradukinto donas tre bonvenan enkondukon, kiu ne nur resumas la intrigon, sed lokas la verkon en la ric\u0302an gamon de la tuta verkaro de S\u0302ekspiro. G\u0302i klarigas, ke c\u0302i tiu verko, same kiel la samtempe verkita La tempesto, esploras la rilatojn inter arto kaj naturo, kaj pli specife inter la homa naturo kaj edukado. La sezonan aludon de la titolo oni interpretu metafore. Komence la vivo de la protagonistoj estas en ordo; sekvas j\u0302aluzo, akuzo, forfug\u0302o, tragedio, misimagoj, surprizoj kaj suferoj \u2013 tio estas la vintro \u2013 sed fine justeco triumfas, eraroj estas malfaritaj, miskredintoj pentas, restarig\u0302as harmonio kaj g\u0302ojo. Tia ciklo respureblas en pluraj s\u0302ekspiraj verkoj, c\u0302u komediaj, c\u0302u dramaj."}, {"text_idx": "#000007", "text": "La gusto de la S\u0302ekspira genio"}, {"text_idx": "#000009", "text": "lokigis sian dramon en iu nespecifa antikva epoko. Tio ebligis al li ignori\ngeografiajn kaj kulturajn problemaj\u0302ojn, kiuj ekzistus se li volus prezenti\nla dramon kiel ian okazaj\u0302on de lia propra periodo. Ekzemple, li povis\natribui al la Reg\u0302o de Sicilio honoradon de la Orakolo de Apolono en Delfoj\n(la vortoj de tiu Orakolo estas la turnopunkto en la intrigo de la dramo),\nau\u0306 uzi la nomon de fama skulptisto parolante pri supozata statuo de la"}, {"text_idx": "#000014", "text": "La intrigo de la dramo prezentig\u0302as c\u0302efe en dialoga formo. La scenoj\nestas nelongaj, sed tre viglaj. La reg\u0302isora lerto de S\u0302ekspiro havis oportunon\nsin pruvi sur la scenejo, kaj sendube la spektintoj foriris de la teatro\nsentante la \u201ckatarsison\u201d majstre efektivigitan de tiu genia dramisto."}, {"text_idx": "#000015", "text": "C\u0302i tiu tragikomedio enhavas malpli de la komikaj scenoj kiujn S\u0302ekspiro\nkutimis uzi por malstrec\u0302i la emociojn. Nur unu rolanto, Au\u0306toliko, kiu\naperas en scenoj de la kvara kaj kvina aktoj, vere ridigas la spektantaron\nde la dramo, kaj lia karaktero estas multe pli profunde esplorata dum tiuj\nscenoj ol ni antau\u0306supozus. Lia c\u0302arlatana ludemo ne nur amuzas, sed ankau\u0306\ngrave progresigas la intrigon en la dua duono de la dramo."}, {"text_idx": "#000017", "text": "Per tio li transdonas al ni la guston de la S\u0302ekspira genio; pli grandan\nlau\u0306don de traduko mi ne scias fari."}]